**PRILOG I**

**REDOSLIJED RADNJI KOJE ĆE SE PROVESTI U POSTUPKU OCJENE O POTREBI STRATEŠKE PROCJENE UTJECAJA NA OKOLIŠ PLANA GOSPODARENJA OTPADOM OPĆINE NEGOSLAVCI ZA RAZDOBLJE 2018.-2024.g.**

**1.** Općina Negoslavci kao nadležno tijelo, započet će postupak ocjene o potrebi strateške procjene utjecaja na okoliš Plana gospodarenja otpadom Općine Negoslavci za razdoblje 2018. – 2023. godine danom donošenja ove Odluke.

**2.** Općina Negoslavci pribavit će mišljenja tijela i osoba određenih posebnim propisima (navedeni u Prilogu II. ove Odluke), te će istima uz zahtjev za davanje mišljenja o potrebi provođenja strateške procjene utjecaja na okoliš dostaviti ovu Odluku radi uvida u ciljeve i razloge donošenja Plana gospodarenja otpadom Općine Negoslavci za razdoblje 2018. – 2024. godine radi uvida u programska polazišta iste.

**3.** Zahtjev za davanjem mišljenja obvezno se dostavlja Ministarstvu zaštite okoliša i energetike, Upravi za zaštitu prirode, Zagreb, radi utvrđivanja mogućih značajnijih negativnih utjecaja Plana na ciljeve očuvanja i cjelovitost područja ekološke mreže, sukladno Zakonu o zaštiti prirode („Narodne novine“ br. 80/13).

**4.** Sadržaj zahtjeva za davanje mišljenja:

- Osnovni razlozi,programska polazišta i ciljevi predmetnog Plana,

- Odluka o započinjanju postupka Ocjene,

- Popunjeni obrazac iz Priloga II. Uredbe o strateškoj procjeni,

- Popis tijela i osoba kojima se upućuje zahtjev na mišljenje.

**5**. Na temelju kriterija za utvrđivanje vjerojatno značajnog utjecaja Plana gospodarenja otpadom Općine Negoslavci za razdoblje 2018. – 2024. godine na okoliš iz Priloga II. Uredbe o strateškoj procjeni utjecaja strategija, plana i programa na okoliš („Narodne novine“ broj 3/17) tijela i osobe određene posebnim propisima dat će mišljenja o potrebi strateške procjene, te ga u roku od 30 dana od dana primitka zahtjeva dostaviti Općini Negoslavci.

**6.** Prije donošenja odluke o postupku ocjene o potrebi strateške procjene Općine Negoslavci dužna je o provedenom postupku ocjene pribaviti mišljenje Službe za prostorno planiranje, gradnju i zaštitu okoliša Vukovarsko-srijemske županije.

Službi se dostavlja:

- prijedlog teksta Odluke koja će se donijeti o potrebi provedbe strateške procjene ili ne,

- zahtjev za davanje mišljenja,

- cjelovita dokumentacija iz postupka Ocjene (kopije svih dopisa),

- popunjeni Obrazac o ocjeni o potrebi strateške procjene utjecaja strategije, plana i programa na okoliš iz Priloga II. Uredbe.

Služba za prostorno planiranje, gradnju i zaštitu okoliša Vukovarsko-srijemske županije donijet će mišljenje o provedenom postupku ocjene o potrebi strateške procjene u roku od 15 dana od primitka dokumentacije.

**7.** Ako se u postupku ocjene o potrebi strateške procjene Plana gospodarenja otpadom Općine Negoslavci za razdoblje 2018. – 2024. godine utvrdi da Plan ima vjerojatno značajan utjecaj na okoliš, Općinski načelnik Općine Negoslavci donijet će odluku o obvezi provedbe strateške procjene, koja sadrži osobito razloge zbog kojih je utvrđena potreba strateške procjene sukladno kriterijima iz Priloga III. Uredbe o strateškoj procjeni utjecaja strategija, plana i programa na okoliš („Narodne novine“ broj 3/17)..

Ako se u postupku ocjene o potrebi strateške procjene utvrdi da Plan *g*ospodarenja otpadom Općine Negoslavci za razdoblje 2018. – 2024. godine može imati značajan negativan utjecaj na ekološku mrežu, odluka će sadržati i obvezu provedbe glavne ocjene prihvatljivosti strategije, plana ili programa za ekološku mrežu.

**8.** Ako se u postupku ocjene o potrebi strateške procjene utvrdi da Plan gospodarenja otpadom Općine Negoslavci za razdoblje 2018. – 2024. godine nema vjerojatno značajan utjecaj na okoliš, Općinski načelnik Općine Negoslavci donijet će odluku da nije potrebno provesti stratešku procjenu. U tom slučaju, odluka osobito sadrži osnovne podatke o Planu gospodarenja otpadom Općine Negoslavci za razdoblje 2018. – 2024. godine te obrazloženje razloga zbog kojih je utvrđeno da nije potrebno provesti stratešku procjenu sukladno kriterijima iz Priloga III. Uredbe o strateškoj procjeni utjecaja strategija, plana i programa na okoliš („Narodne novine“ broj 3/17).

**9**. O odluci u postupku informira se javnost i zainteresirana javnost sukladno Zakonu o zaštiti okoliša („Narodne novine“ broj 80/13, 153/13. i 78/15) i Uredbi o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“ broj 64/08).